పతంజలి ఆయుర్వేద సంస్థ
"పతంజలి ఆయుర్వేద సంస్థ" అతి తక్కువ కాలంలో రూ.10వేల కోట్ల టర్నోవర్‌ సాధించిన భారతీయ ఎఫ్‌ఎమ్‌సీజీ రంగ సంస్థగా ఈ ఏడాది పతంజలి రికార్డు సృష్టించింది. దశాబ్దాల చరిత్ర కలిగిన సంస్థల్ని వెనక్కి నెట్టి అత్యంత ప్రభావశీల సంస్థల జాబితాలో గూగుల్‌, మైక్రోసాఫ్ట్‌, ఫేస్‌బుక్‌ల తరవాత నాలుగో స్థానంలో నిలిచింది. రాబోయే రోజుల్లో దేశంలోనే అతిపెద్ద ఎఫ్‌ఎమ్‌సీజీ సంస్థగా అవతరించే దిశగా "పతంజలి" అడుగులేస్తోంది.
పతంజలి ఆయుర్వేద సంస్థను 1995లో హరిద్వార్‌లోని కన్‌కల్‌ ప్రాంతంలో స్నేహితుడు బాలకృష్ణతో కలిసి . దివ్య ఫార్మసీ అనే చిన్న ఔషధ దుకాణంతో రామ్‌దేవ్‌ ప్రారంభించారు. యోగా, ఆయుర్వేదం... ఈ రెండు రంగాల అభివృద్ధికి సాయపడటాన్ని గురువు బల్‌దేవ్‌ తనపైన పెట్టిన బాధ్యతగా రామ్‌దేవ్‌ భావించేవారు. యోగా గురువుగా అప్పటికే స్థానికంగా రామ్‌దేవ్‌కు మంచి పేరొచ్చింది. ఆయన స్నేహితుడు బాలకృష్ణకు ఆయుర్వేదంపైన తిరుగులేని పట్టుంది. ఇద్దరూ చిన్నప్పుడు ఒకే ఆశ్రమంలో పెరిగారు. తరవాత హిమాలయాలకూ కలిసే ప్రయాణమయ్యారు. అక్కడ రామ్‌దేవ్‌ యోగా సాధనలో నిమగ్నమైతే, బాలకృష్ణ ఆయుర్వేదంలో నైపుణ్యం సాధించారు.
పడగాల శ్యాంసుందర్
1964లో రంగస్థలానికి వచ్చారు. మనోరంజని అనే పేరుతో ఒక పేక్షక సంఘాన్ని స్థాపించి సభ్యులను చేర్చుకొని కొన్ని నాటక ప్రదర్శనలు ఇచ్చారు. తెనాలి పట్టణ రంగస్థలకళాకారుల సంఘం కార్యదర్శిగా, లలితకళా సమాఖ్య కార్యదర్శిగా పనిచేసి అనేక కార్యక్రమాలు నిర్వహించారు. వికటకవి తెనాలి రామకృష్ణ కళానికేతన్ సంస్థకు కార్యదర్శిగా ఉండి నాటకాల పోటీలు ఏర్పాటుచేశారు. అభ్యుదయ కళాసమితి, గుంటూరు జిల్లా ప్రజానాట్యమండలి మరియు నహకారోద్యోగుల సాంస్కృతిక సమాఖ్యలలో కార్యవర్గ నభ్యులుగా ఉన్నారు. యూత్ కల్చరల్ అసోసియేషన్ అధ్యక్షులుగా, ఆంధ్రప్రదేశ్ ప్రజానాట్యమండలి తెనాలి శాఖ ప్రధాన కార్యదర్శిగా పలు కార్యక్రమాలు నిర్వహించారు. మోహనజ్యోతి, కళాజగతి, నటజ్యోతి పత్రికలకు విలేఖరిగా పనిచేసి కళాసంస్థలకు కళాకారులకు వారి సేవలందించారు.